Uudet säännöllisen kotihoidon ja tukipalveluiden palvelusetelit otetaan käyttöön 1.6.2026

Yksityiset palveluntuottajat voivat nyt jättää hakemuksensa palse.fi-portaalin kautta Etelä-Karjalan hyvinvointialueelle (Ekhva) säännöllisen kotihoidon ja tukipalveluiden (siivous, vaatehuolto ja asiointi) palvelusetelituottajaksi.

Palveluntuottajille pidetyissä infoissa on kerrottu uusista palveluseteleistä. Tallenteet infoista on katsottavissa Ekhvan nettisivuilla. Linkki palveluseteli-nettisivulle: https://www.ekhva.fi/hyvinvointialue/hallinto/yhteistyo-ja-kumppanit/palveluseteli/

Palvelupäällikkö Niina Laakkonen hyvinvointialueelta kertoo, että sääntökirjat säännöllisen kotihoidon ja tukipalveluiden osalta ovat nähtävissä palse.fi -portaalissa ja Ekhvan palveluseteli-nettisivulla.

Toivomme myös uusia palveluntuottajia mukaan säännöllisen kotihoidon ja tukipalveluiden palvelusetelituottajiksi.

Niina Laakkonen

Uusi säännöllisen kotihoidon palveluseteli korvaa helmikuussa lakkautetun henkilökohtaisen budjetin palvelusetelin. Henkilökohtaisen budjetin palvelusetelin asiakkaille tehdään parhaillaan palvelutarpeenarviointeja ja tarvittavat tuloselvitykset, jotta uusia säännöllisen kotihoidon palveluseteleitä voidaan myöntää.

Edellinen tiedote palveluseteleistä 17.4.2026: Palveluseteleiden sääntökirjoja hyväksyttiin - Etelä-Karjalan hyvinvointialue

Uudet palveluseteli-nettisivut julkaistu

Ekhvan uusi palveluseteli-nettisivu kokoaa tiedon sekä asiakkaille että palvelustelituottajille. Sivujen sisältö täydentyy vielä kevään 2026 aikana.

https://www.ekhva.fi/hyvinvointialue/hallinto/yhteistyo-ja-kumppanit/palveluseteli/

Palveluntuottajille kohdennettu tieto ja ohjeet on koottu sivulle Sosiaali- ja terveyspalvelujen tuottajat.

https://www.ekhva.fi/hyvinvointialue/hallinto/yhteistyo-ja-kumppanit/sosiaali-ja-terveyspalvelujen-tuottajat/

Lisätietoja:

Irina Snellman, ikääntyneiden asiakkuusyksikön johtaja, puh. 040 155 8770, irina.snellman@ekhva.fi

Niina Laakkonen, palvelupäällikkö osto- ja tukipalvelut, puh. 040 525 8726, niina.m.laakkonen@ekhva.fi